**VIETINIO ŪKIO IR TURTO VALDYMO SKYRIUS**

**AIŠKINAMASIS RAŠTAS**

**Dėl TARYBOS sprendimo „DĖL TURTO PERDAVIMO PAGAL PANAUDOS SUTARTĮ VISUOMENINEI ORGANIZACIJAI „KAULAKIŲ KAIMO BENDRUOMENĖ“ projekto**

2022 m. sausio 10 d.

Raseiniai

|  |
| --- |
| **1. Parengto projekto tikslai ir uždaviniai.** |
| **Tikslas** yra perduoti pagal panaudos sutartį Visuomeninei organizacijai „Kaulakių kaimo bendruomenė“ (kodas 172773366) Raseinių rajono savivaldybei nuosavybės teise priklausantį, šiuo metu Raseinių rajono savivaldybės administracijos patikėjimo teise valdomą turtą, nurodytą sprendimo projekte, dešimties metų bendruomenės įstatuose numatytai veiklai vykdyti.  Bendruomenė vykdydama įstatuose numatytą veiklą prisideda prie gyvenamosios vietovės bendruomenės viešųjų poreikių tenkinimo, kūno kultūros ir sporto veiklos skatinimo, kultūros, meno puoselėjimo.  Bendruomenė pagal panaudos sutartį šį turtą valdo nuo 2013 m. Panaudos sutartis su bendruomene baigiasi 2023 m. Bendruomenė prašo perduoti turtą dešimčiai metų, kadangi planuoja dalyvauti LR Žemės ūkio ministerijos nacionalinės paramos kaimo bendruomenių veiklai konkurse. Pagal nacionalinės paramos kaimo bendruomenių veiklai teikimo taisykles, kai investuojama į nekilnojamąjį turtą, pareiškėjas turtą turi valdyti ne trumpesnį kaip 5 metų laikotarpį nuo paramos paraiškos pateikimo dienos. Atsižvelgiant į tai, su bendruomene nutraukiama panaudos sutartis ir priėmus tarybos sprendimą perduoti turtą bus pasirašoma nauja sutartis. |
| **2. Kokių pozityvių rezultatų laukiama.** |
| Bus naujai pasirašyta panaudos sutartis, bendruomenė galės dalyvauti LR Žemės ūkio ministerijos nacionalinės paramos kaimo bendruomenių veiklai konkurse. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Nėra. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Netaikoma. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Sprendimo projektas suderintas Raseinių rajono savivaldybės tarybos veiklos reglamento, patvirtinto Raseinių rajono savivaldybės tarybos 2019 m. rugpjūčio 28 d. sprendimu Nr. TS-257, 35.1 papunktyje nustatyta tvarka. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Parengtas teisinio akto projektas neprieštarauja norminio pobūdžio teisės aktams. |
| **7. Projekto autorius ar autorių grupė.** |
| Vietinio ūkio ir turto valdymo skyriaus vyr. specialistė Rūtenė Žemkauskienė |

Vyr. specialistė Rūtenė Žemkauskienė